Source: https://www.zakonypreludi.sk/zz/1999-274
Timestamp: 2019-08-18 02:44:21+00:00
Document Index: 11151472

Matched Legal Cases: ['§ 8', '§ 1', '§ 1', '§ 1', '§ 1', '§ 1', '§ 1', '§ 2', '§ 1', '§ 1', '§ 1', '§ 1', '§ 1', '§ 1', '§ 1', '§ 1']

274/1999 Z. z. Opatrenie Ministerstva práce, sociálnych vecí a rodiny Slovenskej republiky o úprave dispozičných op... | Aktuálne znenie
Opatrenie č. 274/1999 Z. z.Opatrenie Ministerstva práce, sociálnych vecí a rodiny Slovenskej republiky o úprave dispozičných oprávnení správcov v zriaďovateľskej pôsobnosti Ministerstva práce, sociálnych vecí a rodiny Slovenskej republiky pri nakladaní s majetkom štátu
Zrušený 324/2001 Z. z.
z 27. októbra l999
o úprave dispozičných oprávnení správcov v zriaďovateľskej pôsobnosti Ministerstva práce, sociálnych vecí a rodiny Slovenskej republiky
pri nakladaní s majetkom štátu
Ministerstvo práce, sociálnych vecí a rodiny Slovenskej republiky (ďalej len „ministerstvo“) podľa § 8a ods. 2 zákona Národnej rady Slovenskej republiky č. 278/l993 Z. z. o správe majetku štátu v znení zákona Národnej rady Slovenskej republiky č. 374/l996 Z. z. (ďalej len „zákon“) ustanovuje:
Toto opatrenie sa vzťahuje na správcov, ktorými sú štátne rozpočtové organizácie a štátne príspevkové organizácie zriadené ministerstvom a Centrum pre medzinárodnoprávnu ochranu detí a mládeže.
(1) Správcovia uvedení v § 1 tohto opatrenia sú povinní vykonať osobitné ponukové konanie, ak predmetom prevodu sú prostriedky výpočtovej techniky (počítače, tlačiarne), telefaxy, kopírovacie stroje a motorové vozidlá, ktorých cena určená znaleckým posudkom za jednotlivú vec je vyššia ako 50 000 Sk, okrem prípadov, keď tieto veci budú slúžiť
a) na účely poskytovania starostlivosti v zariadeniach sociálnych služieb neziskovou organizáciou1) alebo inou právnickou osobu, ktorá nie je podnikateľom,2) ak preukázateľne najmenej počas jedného roka poskytujú starostlivosť v zariadeniach sociálnych služieb,
b) na výkon činnosti zameranej na predchádzanie vzniku vážnych, ťažko liečiteľných chorôb a na súvisiacu osvetovú činnosť.
(1) Správcovia uvedení v § 1 tohto opatrenia sú oprávnení vzájomne prevádzať správu hnuteľných vecí štátu bez obmedzenia.
(2) Na platnosť zmluvy o prevode správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prevádzajú hnuteľnú vec štátu, ktorej obstarávacia cena je vyššia ako 50 000 Sk, do správy iných správcov, ako sú uvedení v § 1 ods. 1 písm. a) zákona.
(1) Správcovia uvedení v § 1 tohto opatrenia sú oprávnení vzájomne vymieňať hnuteľné veci štátu vo svojej správe bez obmedzenia.
(2) Na platnosť zmluvy o zámene správy majetku štátu sa vyžaduje súhlas ministerstva, ak správcovia uvedení v § 1 tohto opatrenia zmluvou o zámene správy majetku štátu vymieňajú hnuteľnú vec štátu uvedenú v § 2 ods. 1 tohto opatrenia s inými správcami, ako sú uvedení v § 1 ods. 1 písm. a) zákona.
(1) Správcovia uvedení v § 1 tohto opatrenia sú oprávnení vzájomne prenechávať do nájmu hnuteľné veci štátu vo svojej správe bez obmedzenia.
(2) Na platnosť zmluvy o nájme hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prenechávajú do nájmu hnuteľnú vec štátu, ktorej obstarávacia cena je vyššia ako 50 000 Sk, iným nájomcom, ako sú uvedení v § 1 ods. 1 písm. a) zákona, na neurčitý čas alebo na dlhší čas ako dva roky.
(1) Správcovia uvedení v § 1 tohto opatrenia sú oprávnení vzájomne prenechávať do výpožičky majetok štátu vo svojej správe bez obmedzenia.
(2) Na platnosť zmluvy o výpožičke nehnuteľných vecí štátu sa vyžaduje súhlas ministerstva, ak vypožičiavateľmi sú iní správcovia, ako sú uvedení v § 1 ods. 1 písm. a) zákona.
(3) Súhlas ministerstva sa vyžaduje na platnosť zmluvy o výpožičke, ktorou správcovia uvedení v § 1 tohto opatrenia prenechávajú do výpožičky hnuteľné veci štátu iným vypožičiavateľom, ako sú uvedení v § 1 ods. 1 písm. a) zákona.